khistorydata/jeongjo-sjw-relations huggingface dataset:
정조 23년
李冕膺以吏曹言啓曰頃因臣曹草記謹依下敎故永柔縣令李有吉故雲山郡守李繼宗故千摠金堯卿吳稷金佐龍等五人之褒贈與否及子孫誰某探報來之意發關諸道矣全羅前監司李得臣黃海監司曺允大回移以爲李有吉則肅宗朝辛酉年特蒙兵曹判書贈職之典又命旌閭壬辰年配享忠武祠其五代奉祀孫志相年今二十四歲而居在康津地武業故千摠吳稷則仁祖朝丙子年特蒙兵曹參判贈職之典命旌閭英宗朝己卯年又蒙兵曹判書贈職之典其七代奉祀祖伯得年今二十九歲而居在錦山地武業故雲山郡守李繼宗則當宁癸卯年特蒙兵曹參議贈職之典其六代奉祀孫臣龍年今四十七歲臣龍子之塾年今二十四歲而俱居瑞興地儒業故千摠金佐龍職經訓鍊院主簿龍媒梁萬戶而其七代奉祀孫台瑚年今六十二歲武業登科台瑚子宗熙年今四十七歲儒業而俱居黃州地云忠烈錄中泛稱旌贈而其後孫之相傳文蹟旣無憑考則似未蒙褒贈之典至於故千摠金堯卿之已蒙褒贈與否及子孫誰某則諸道回移俱以廣加搜問終未知得而更爲詳細探訪事批旨內知道未及贈職人問于大臣指一草記可也事命下矣謹依批旨內辭意遣郞官問于時原任大臣則議政府左議政臣李秉模以爲金佐龍金堯卿俱以戰死旌贈載錄於忠烈錄其殉於是役也明矣而旣無佐龍贈牒之傳於其家者云爾則年世雖曰久遠恐無後孫全未聞知之理無或忠烈錄之以其同時戰死之故誤載以旌贈歟及今貤贈庸昭聖朝是年曠感之意金堯卿之採訪文蹟又未可知一體施行恐宜而事係恩典伏惟上裁云行判中樞府事臣沈煥之以爲李有吉李繼宗金堯卿吳稷金佐龍等五人從忠武公金應河之後同時立慬於遼野之戰尙有文蹟可考而適値舊甲之重回聖意起感於曠世特軫褒忠奬節之方而金佐龍金堯卿二人旌贈之文旣無可徵於公私載籍則今依李繼宗已例一體褒贈似爲聖朝闡明義理扶植倫綱之徽典而事係特恩伏惟上裁云議政府右議政臣李時秀以爲惟此李有吉李繼宗金堯卿吳稷金佐龍五人或以郡宰或以幕府隨忠武後渡江赴遼秉節立慬亦在同日考其殉義之蹟旣無差殊論以褒贈之道宜施一體而事係恩典伏惟上裁云諸大臣之議如此而舊歲重回聖心興感有此博詢之命同時立慬之人一體褒贈豈容他議而第伏念金堯卿之後孫尙未搜訪則堯卿之已蒙褒贈與否有難臆料今若同爲擧行之後或有孱孫之屛伏僻遠者晩始聞命來告以曾已受贈云爾則莫重貤贈之典不可疊擧且今所贈之資品或反低於前贈則不無難處之慮是年之內不得擧行雖未免欠闕事係難愼且前已發闕於四都八道使之窮搜詳探姑待其更報恐爲得宜金佐龍則當依諸人例褒贈而吳稷則蒙兵曹判書贈職之典李有吉則蒙兵曹參判贈職之典李繼宗則蒙兵曹參議贈職之典職品高低如是參差而判府事臣沈煥之獻議中以依李斷宗已例一體褒贈爲辭似當施以兵曹參議贈職之典而事係恩典不敢自下擅便恭竢上裁故縣令李有吉月前該道臣回移以已蒙兵曹判書贈職之典報來故臣曹亦爲依此草記矣追聞其後孫之言有吉贈職乃參判非判書也該道臣當初所報未免不審全羅前監司李得臣推考何如傳曰允
정조 23년
鄭尙愚以禮曹言啓曰臣與本署提調臣金文淳進詣宗廟奉審則第八室龕內木斑子滲漏神欌內仰塗與冊欌點滴至於冊欌前地衣上滲濕果如本署所報卜日修改不容少緩而修改時不可無移還安之節矣謹考先朝壬戌甲子乙丑庚辰丙戌己丑六年謄記壬戌則滲漏在於六月二十一日而修改在於七月十二日甲子則滲漏在於六月十三日而修改在於七月初六日乙丑則滲漏在於六月二十日而修改在於七月二十日庚辰則滲漏在於六月十二日而修改在於七月初一日丙戌則滲漏在於六月二十日而修改在於七月初七日己丑則滲漏在於六月十七日而修改在於七月初七日皆因土旺用事自本曹稟請退行而其餘各年雖有移安修改之時或因雨漏之在於他月或因節序之無所拘忌而至於六月節內移安修改溯考前後謄錄元無可據矣見今雨勢尙未開霽土旺之前餘日不多有難循例稟請姑待七月節後擇日擧行何如傳曰允
정조 23년
金達淳以義禁言啓曰卽接月令醫員趙文杓手本則以爲時囚罪人金載謙素患伏暑之症闖發於屢日處濕之餘積氣上衝有昏窒氣息奄奄實有難之慮云自前罪人病勢如此則有一邊保放一邊草記之命矣金載謙卽爲保放之意敢啓傳曰知道
정조 23년
獻納閔命爀疏曰伏以臣至庸極陋淸朝言議之責論思之任夫豈有一分可堪而特蒙我聖恩臣感激洪造他不暇顧章皇出肅粗伸義分而第臣目今病狀實有十分難强者臣受氣虛薄早嬰奇疾痰飮而膈痞風眩而氣喘轉成勞漸引食無節此固臣數十年貞疾每歲輒不免數三次危域向於豹直之日宿症復作調治失時舁還私次一直委頓始似脚氣拘攣刺痛轉入心腹悶鬱煩轉元氣虛脫神形銷鑠外而不得動作全身內而不得調下勺水瀉罔功醫人縮手見者莫不危之臣亦自料其必無幸矣藉使賴天之靈得爲再生之人束帶供職不可以時月期也兼銜之宜謝不謝失在昧例李存昌之當論不論罪著溺職始被喉院之請推復有堂疏之論斥以此情踪豈敢一刻蹲冒而蠢動無路不得引爲避之計惶悸恧蹙如添一病狗馬賤疾之仰煩天聽極知猥褻而疾病之呼寔出常情玆敢據實陳懇伏乞聖明俯諒情病之俱涉難强臺職之不可虛縻亟賜鐫遞俾便公私仍命選部勿復檢擬得以安意調息千萬幸甚臣於氣息奄奄之中略暴乞免之忱豈敢贅及他說而事在目下不容泯默臣向日常參登筵時伏見前諫長臣申獻朝盛論邪學之斁倫敗俗攙擧李家煥丁若銓等姓名而擬律之際嚴敎荐下蒼皇屛退雖未及畢陳其說而及其避嫌大槪之頒布也至以李家煥等按律之請爲辭矣聲罪狼藉律名至重則臣之不有臺言偃處城闉已見其放恣無嚴而以其爲子弟者言之悚惶縮伏宜盡自靖之道而若銓弟若鏞恬若無故揚揚周行卽此而濡染邪學放倒廉防尤可知也其在衛道閑邪之義不可無警刑曹參議丁若鏞施以刊削之典宜矣近伏聞有一殺獄出於北部事在春間而究其實則慘不忍言之事也殺越人命孰非大憝而變出人倫尤係變異之大者始因巡山軍之所發覺而洞任部隷推諉漫漶任自埋瘞該部初無行檢之事該營亦無跟捕之擧纔因其父之發告而今方推覈於法曹閱朔掩置以致自露者揆以獄體誠極駭然部官員拿問嚴勘該營大將施以譴罷之典斷不可已也臣無任云云答曰省疏具悉爾所謂刑議之行公云云設如爾言筵席語祕何以處義況於諫長未畢之啓未聞這箇人之名字爾曰聞於筵中云者何爽誤輕着甚矣至於重臣事之揷入此非偏私而何重臣之外除也嚴於覈治若有不悛者至施賊刑云近來法官之所不敢爲者重臣乃爲之則反以不當聞之筵話責之以聞若不知者亦豈成說部官事將臣事依施爾其勿辭察職
정조 23년
己未六月十二日辰時上御誠正閣諸承旨持公事入侍時行都承旨李冕膺行左承旨金達淳右承旨金翰東左副承旨鄭尙愚同副承旨李庚運假注書李允謙記注官金景煥承膺祚以次進伏訖冕膺讀奏全羅前監司李得臣狀啓咸平縣監申溆到任事尙愚讀奏京畿監司徐鼎修狀啓雨澤事命分書判付上曰不爲仕進承旨許遞出榻敎又命書傳敎曰承旨前望單子入之待下批牌招察任又命書傳敎曰旣無必遞之義則再違召命事體未安全羅監司趙宗鉉從重推考更爲牌招仍敎曰牌去來各別催促違牌勿爲呼望事分付賤臣承命分付上曰全羅監司牌去來知入賤臣承命出問回奏曰違牌則毋敢呼望而屢度催促終不承膺云矣上曰全羅監司趙宗鉉更爲牌招出榻敎上曰廟社官員與殿司如已來待入侍景煥承命出傳與宗廟令趙鎭順直長黃仁紀副奉事李明翼社稷令李義述永禧殿參奉權瑞應偕入進伏命各奏職姓名鎭順等以次奏職姓名敎鎭順曰廟內雨漏處修改事爾果聞之否屋上渟滀之水不卽疏導致有今番滲漏之境蓋廟司輩之不謹擧行而然也昨有相換之命而爾則曾經廟司似非生疎暴雨霔下時這這奉審屋上除草預爲檢飭俾無瓦間渟滀之歎可也修改則當趁七月擇吉爾等知悉又敎仁紀等曰已下敎於本署令矣非但雨漏處奉審而已凡事貴在誠敎況莫重莫敬之地乎爾等須着念修擧毋負今日召見之意也敎義述曰社稷神室卽極木蓊翳處雨漏之慮尤倍於他簷端渟滀之水這卽疏導一如廟司擧行可也年幾何義述曰六十三矣冕膺曰社稷署令李義述進伏之際擧措顚錯推考何如上曰依爲之出擧條敎瑞應曰俄已下敎於廟社官員爾亦依此着念善爲之也命鎭順等先退又命退承史以次退出
정조 23년
己未六月十二日午時上御誠正閣全羅監司入侍時同副承旨李庚運假注書李允謙記注官金景煥承膺祚全羅監司趙宗鉉以次進伏訖上曰全羅監司進前宗鉉進前上曰卿之年位顧今不宜於出按湖南而此時本道事非綜明事務者實難按治日前已有筵敎於大臣矣北關之治近來人中差强且卿是乃祖之孫也家庭之學湖南事聞見必多玆以特除以盡趁早未及試之意卿其往須善爲之也宗鉉曰臣雖年富力强之時湖南伯猶未敢望也意外恩除榮幸極矣夷險燥濕豈敢擇也而衰病轉深神識昏瞢遇事顚錯僨誤必矣促敎之下不敢一味違傲雖已出肅而今旣登筵願蒙體諒之恩焉上曰筋力尙强卿言過矣以卿官與年旣無他求則有何顧瞻之事乎一道內諸般弊端一一釐革隨處對揚毋負特除之意也何年登第宗鉉曰戊子年登第矣上曰兼司書戊子年爲之則何其出六之易也宗鉉曰自外任登第故然矣上曰先卿之爲本道伯未知在何年耶宗鉉曰甲戌年出按乙亥年遞來矣上曰卿祖則何年爲之也宗鉉曰壬戌年出按甲子年遞來矣上曰三世完伯亦云稀罕矣宗鉉曰臣之七代祖以後五世完伯矣上曰然乎仍敎曰湖南亦趁今移秧則庶有豐登之望而昨年被災處今又被旱云念及民事誠甚渴悶宗鉉曰臣以松營事有所仰達者矣仍奏曰厚陵造泡寺年久頹圮若過今夏無以支撐而物力猝難拮据政以爲悶何幸本府折衝金昌瑞慨然擔當自願捐財故臣果許之仍令營校同爲監董矣首尾七十餘日新建或修補今旣告訖而臣適値遞歸未及啓聞然取考本營謄錄在前如此之時輒有奬勸之例臣旣出外故敢此仰達矣上曰邊將卽爲待窠調用監董營校賞加可也出擧條命宗鉉先退命書公事判付訖仍命退承史以次退出
정조 23년
行都承旨李冕膺坐行左承旨金達淳坐直右承旨金翰東坐左副承旨鄭尙愚坐直右副承旨未差同副承旨李庚運坐注書柳台佐仕一員未差假注書李允謙仕直事變假注書弼聖賚仕
정조 23년
李庚運以都摠府言啓曰今日入直內三廳武兼禁軍及軍兵等中日習射請出標信傳曰知道
정조 23년
鄭尙愚啓曰來十六日日次儒生殿講日次矣敢稟傳曰依近例以製述爲之於十八日而處所待下敎爲之可也
정조 23년
金達淳啓曰行大司憲宋煥箕持平姜碩龜外在執義沈奎魯未肅拜掌令洪樂游徐有聞持平金熙周呈辭監察茶時之意敢啓傳曰知道
정조 23년
李庚運啓曰御營廳將官來言今日本廳軍兵日次私習云矣敢啓傳曰後日次爲之
정조 23년
李庚運啓曰訓鍊大將徐有大譴罷事命下矣將兵之任不可一刻無摠察之人何以爲之敢稟傳曰都提調摠察事從事官發牌聽傳敎
정조 23년
李庚運以備邊司言啓曰卽見禮曹粘目則枚擧東萊府使金觀柱狀啓以爲裁判差倭以公作米退限事出來而當初作米具後退限實出於一時特恩則限盡又請極爲痛駭更加嚴責使不得提說許接自是前例所贈宴禮單雜物令該曹照例磨鍊下送爲辭而裁判出來者勿論所幹之何事姑許接待已有前例事係邊情請令廟堂稟處矣無論所幹事之如何已出來之裁判姑爲許接已例卽然接待與禮單等節照例擧行事分付該曹及該府至於公作米退限乃是從前曠蕩之特恩則視作應行之例至煩更退之請者極爲可駭嚴加責諭卽爲入送之意申飭該府使處何如傳曰特給可也
정조 23년
禁府啓目比安前縣監鄭時養原情云云問目內辭緣泛稱遲晩刑推得情何如判付啓除刑推仍爲議處照律爲旀未肅拜判堂令政院待開門牌招擧行爲旀未及拿囚部官段付之該曹以爲考績時陞黜之地事分付爲良如敎又啓目聞慶前縣監宋倫載原情云云問目內辭緣泛稱遲晩刑推得情何如判付啓依鄭時養原情判付施行爲良如敎
정조 23년
己未六月十三日辰時上御便殿左副承旨入侍時左副承旨鄭尙愚假注書李允謙記注官金景煥承膺祚以次進伏訖上命書日次儒生殿講取稟批旨訖敎曰到記則自十二日朝食堂至十八日朝食堂收聚以用事分付仍命退承史以次退出
정조 23년
行都承旨李冕膺坐行左承旨金達淳坐右承旨金翰東坐直左副承旨鄭尙愚坐右副承旨李庚運坐直同副承旨沈象奎未肅拜注書柳台佐仕一員未差假注書李允謙仕直事變假注書弼聖賚仕
정조 23년
以判義禁洪檍牌不進推考傳旨傳于金達淳曰更爲牌招
정조 23년
金達淳啓曰判義禁洪檍再拜不進推考傳旨今方捧入而開坐命下之後連事違召不卽擧行事甚未安所當更請牌招而係是一日三牌何以爲之敢稟傳曰當暑滯囚可悶先令行公次堂擧行判堂聞有實病姑爲給由俟少間更卽牌招使之行公
정조 23년
李冕膺啓曰新除授承旨沈象奎方在罷散中何以爲之敢稟傳曰敍用
정조 23년
以訓鍊大將望筒傳于李庚運曰昨聞承宣言知其事實罪在該部薦望勿施仍爲分揀卽爲牌招傳授命召
정조 23년
以全羅監司李得臣啓本罪人尹景允隱籍貿魚作弊沿邑之狀究覈馳啓事判付內啓下刑曹爲旀南城沁都則雖有行宮所用魚物限年改色之法例而本府段初無如許改備之事則有此假稱憑藉之奸弊抑何委折是隱喩以至園幸時水剌所用亦必臨時京貿則以此以彼不可不嚴査其顚末以爲別般痛繩之道爲先令守臣詳査狀聞然後以其狀聞下送該道在囚漢卽爲處決事分付爲良如敎
정조 23년
李庚運以備邊司言啓曰進賀兼謝恩使行期要在不遠而尙不會同云未知其間事故之如何而一行凡事必待會同而後可以整頓若是稽滯極爲未安該使臣竝推考申飭擧行何如傳曰允
정조 23년
李庚運以備邊司言啓曰頃因湖西御史申絢別單沿海邑所在營穀實數當年作錢幾許報來後稟處之意覆啓行會矣卽見監司李泰永所報則以爲穀簿零星海沿爲甚況當設賑實爲絶巡故雖年例應作之營耗初不發賣而洪州等六邑則被災尤甚捧糴最晩或爲還穀收殺或因賑資措辦雖於營穀無論元摠與耗條參互邑報較量民情有如干石作錢之事而沿海邑戊午條營穀實數及作錢石數修成冊上送云矣取考成冊則沿海營穀所在邑合爲十六而作錢爲六邑不爲作錢爲十邑營穀都數九千四百餘石內作錢爲一千五百石而亦無傾庫作錢處則不可以犯科言雖以繡啓所論言之摠論山積沿枵之弊由於營作錢之每多在沿而已似非專指時道臣論責則姑爲安徐大抵營穀都數之布在沿邑者若是零星則他衙門穀之數少可以推知繡啓說弊雖曰前後已陳之論其所矯救不可一番査問而止從今以後凡有營穀作錢參量沿邑見在之都數要不犯於元穀俾無日後按廉時復煩登聞之意嚴飭分付於該道臣何如傳曰允
정조 23년
金翰東以賑恤廳言啓曰漢城府民家頹壓別單判付內恤典令該廳卽爲分給事命下矣西部字內完少頹多二戶各布一疋南部字內完少頹多一戶布一疋北部字內完少頹多一戶布一疋合布四疋恤典依例分給之意敢啓傳曰知道
정조 23년
金翰東以賑恤廳言啓曰漢城府民家頹壓別單判付內恤典令該廳卽爲分給事命下矣西部字內三四間中完多頹少一戶布一疋北部字內完少頹多一戶布一疋合布二疋恤典依例分給之意敢啓傳曰知道
정조 23년
金翰東以賑恤廳言啓曰漢城府民家頹壓別單判付內恤典令該廳卽爲分給事命下矣西部字內完多頹少一戶布一疋恤典依例題給之意敢啓傳曰知道
정조 23년
金翰東以賑恤廳言啓曰漢城府民家頹壓別單判付內恤典令該廳卽爲分給事命下矣西部字內完少頹多一戶布一疋三四間中完多頹少一戶布一疋東部字內三四間中完多頹少二戶各布一疋南部字內三四間中完多頹少一戶布一疋合布五疋恤典依例分給之意敢啓傳曰知道
정조 23년
禁府啓目聞慶前縣監宋倫載亦宮粟收稅節目雖久各種收價之際該吏之濫捧峽民之受困可以推知是白遣倉穀作錢雖曰價之代受至如魚果之換貿還穀之苟充有乖典守之法兺不喩還上代捧藉或從民之願皮穀單代都是違法所致揆以糴式極爲可駭以此照律罪杖一百收贖告身盡行追奪流三千里定配私罪奉敎依允爲旀功議各減一等爲良如敎又啓目比安前縣監鄭時養亦觀其所供庫中分石與擅自私分雖皆發明是白乎乃飢口之逐巡加報乃是自備而白給者則元非報營之事而若是混報已非誠實之道是白遣南倉錢之放債饒爲先除利條設如囚供以備春賑之資是白良置畢賑之後旣有餘穀而添還云爾則當初取殖跡涉料販末後分屬徒循謬例兺除良還穀事體何等嚴重而稱以民情之遑急單代收捧若是夥然揆諸法綱俱極可駭以此照律罪杖八十收贖告身盡行追奪徒二年定配私罪奉敎依允爲旀功減一等爲良如敎
정조 23년
刑曹啓目粘連文化縣殺獄罪人尹商國獄事段此獄肯綮專在於傷處之在胸在腎而其父被踢時其子未及目擊以按胸將絶之狀認爲被傷以此發告似無足怪而毋論踢胸踢腎殺得喆金者明是尹商國依前訊推取服何如啓卿曹回啓跋語何如彼沒實是隱喩此獄段自初橫看豎看左右看蔽一言曰屍帳不成體段檢案多違格例爰辭亦錯條理及見更査之啓而可謂穀猶舊至於手勢事情之如此如彼不暇論大凡殺死之獄一律所關決不可以原情之論輕加參錯而此獄之仍作鐵案揆之法理萬萬非平允之義卿等與道臣在執法之列而行査獻讞之際全忽以法究法之道者殊欠妥當此案付之道臣斯速酌決後使卽啓聞爲良如敎又啓目粘連谷山府殺獄罪人高得才獄事段大抵此獄痕損在耳根速死之凶器又是大木而傷在頭腦其皮不破不但脗合法文圓木異尖之論紙裹甁甕之比可謂形容得實際光景罪人高得才各別嚴訊期於直招何如啓疑外之疑道啓皆剖析依前訊推事分付爲良如敎
정조 23년
平安監司韓用龜狀啓節到付江界府使李健秀牒呈內本府三川慈城兩坊出稅一款趁今啓稟以爲自今秋收稅之地亦爲白有臥乎所取考臣營上謄錄則丙辰九月日因前前道臣朴宗甲三川坊三江穗出賦應役事狀啓同年十月日到付回啓關內三江穗出稅事依當初朝令以十年爲限爲旀三川坊段當此移鎭創始之時必有煩民使用之端三年蠲稅之外更命加蠲二年之賦從今以後不但三川三江而已凡係四郡因其願許入之民一依法典勸耕三年蠲稅更無敢進退年限亦敎是白乎旀丁巳正月日啓下上土僉使兼帶防營別中軍節目中有曰兩坊民勸耕三年外加蠲二年之稅蓋軫新集之戶方服移鎭之勞不欲更責其田賦亦敎是白乎所今以三川慈城計其五年之限則慈城之許闢在於丙辰而庚申當爲限滿今不當擧論之意纔已題送是白在果三川段其許闢在於甲寅則戊午已爲限滿是白乎等以同三川坊段依定式自今秋爲始出稅而山腰以下起墾處屬之元田從實執摠添錄於收租磨勘計料是白遣其餘山耕處段以宮田例捧稅而其稅粟一依他邑例屬之該府民庫以爲諸般需用之資爲白乎矣宮田執卜之節依二十五日耕作一結之例必於秋成後詳審執摠毋或有虛實相蒙之弊事嚴飭分付爲白乎旀緣由馳啓云云
정조 23년
同副承旨沈象奎疏曰伏以臣疎闇拙劣隨事僨誤前後除拜見職不翅屢遭而輒緣昏聵動致做錯每蒙聖慈一加涵貸格例之全昧而曲爲指導擧行之無狀而常寬責罰其所以幸免大戾者莫非覆庇之天而向者各道還餉未捧守令邊將之當捧傳旨也愚迷之見未及周思終不免全未捧之見漏於傳旨至承廟堂之論罷罰未當罪方切悚恧曾未幾日除旨又下恩敍有命臣且感且惶卽宜竭蹶少伸叩謝之忱而第臣與都承旨臣李冕膺有翁壻應避之義揆以法例在下當遞伏乞聖明俯垂鑑諒亟賜遞改以存公格以安私分不勝幸甚臣無任云云省疏具悉疏辭下該曹稟處
정조 23년
己未六月十四日卯時上御誠正閣諸承旨持公事入侍時行都承旨李冕膺行左承旨金達淳右承旨金翰東左副承旨鄭尙愚同副承旨李庚運假注書李允謙記注官金景煥承膺祚以次進伏訖命書傳敎曰禮房承旨馳詣宗廟景慕宮奉審摘奸以來尙愚承命先退冕膺翰東庚運以無公事先退達淳讀奏全羅前監司李得臣啓本罪人尹景允貿魚作弊究覈馳啓事平安監司韓用龜啓本罪人姜必辰龜城府到配事黃海監司曺允大啓本白翎鎭永屬官奴罪人惡千物故事命書判付訖達淳曰卽伏見全羅前監司李得臣啓本則守令名字有誤書之擧奏御文字何等敬謹而有此不審事體所在誠極未安推考警責何如上曰依爲之出擧條仍命退承史以次退出
정조 23년
己未六月十四日午時上御便殿左副承旨入侍時左副承旨鄭尙愚假注書李允謙記注官金景煥承膺祚以次進伏訖上曰奉審則太廟雨漏處何如尙愚曰詳細奉審則滲漏處果是瓦間渟滀之水不卽疏導之致也龕內仰塗則今已乾淨其外皆無頉景慕宮奉審則無雨漏處亦皆無頉矣上曰唯仍命退承史以次退出
정조 23년
行都承旨李冕膺坐行左承旨金達淳坐右承旨金翰東坐直左副承旨鄭尙愚坐右副承旨李庚運坐直同副承旨徐英輔未肅拜注書柳台佐仕一員未差假注書李允謙仕直事變假注書弼聖賚仕
정조 23년
藥房提調金文淳副提調李冕膺啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道王大妃殿惠慶宮中宮殿藥房口傳問安答曰知道
정조 23년
李庚運啓曰備邊司郞廳來言今日賓廳日次而上前開拆相値不得來會云矣敢啓傳曰知道
정조 23년
正言尹涵啓曰臣至愚極陋淸朝耳目本不近似閱歲叨冒毫無裨補已試蔑效卽此可知而及至韓用鐸事惶恧極矣蓋當日三司之退自閤門也共奉明諭顒俟處分則雖身歸私次事同伏閤而用鐸忽於此際陳疏尋鄕臣適以疏事忝隨諸臺於朝房驟見朝紙公議齊發不知本情之由於甚事只憑此時之不當遠離乃於原疏之下竊附官箴之意苟使用鐸有不獲已之故則何不擧實相聞於同參諸人而徒然作行有若平常無事時爲也及其用鐸疏批之下誨責言官萬萬截嚴實非義分之所敢安臣旣受此敎豈可以事在稍久而不思自靖卽且況近日儒臣以李存昌放釋事疏斥臺臣之不能爭執此誠切直之論而臣亦不言中一人何敢諉以在外獨逭噤默之責乎由前則不必言而言由後則當言而不言以此以彼溺職大矣以何顔面晏然仍冒於臺次乎昨纔上京今始來避所失尤大請命遞斥臣職答曰勿辭亦勿退待
정조 23년
金達淳啓曰正言尹涵避嫌承批之後不爲傳啓直爲出去事甚未安推考警責何如傳曰允
정조 23년
吏曹啓目粘連觀此承政院同副承旨沈象奎上疏則以爲臣與都承旨臣李冕膺有翁壻應避之嫌揆以法例在下當遞亟賜遞改以存公格亦爲白有臥乎所相避之法在下當遞今此沈象奎所帶承政院同副承旨之任似當許遞是白乎矣邇列之臣所帶遞仍當否臣曹不敢擅便上裁何如啓依回啓施行爲旀其代前望單子入之待下批令政院牌招爲良如敎
정조 23년
承旨前望單子入之徐英輔落點
정조 23년
李冕膺以敦寧府言啓曰府郞廳等今春夏等褒貶等題當爲磨勘而以首堂上未差不得爲之之意敢啓傳曰知道
정조 23년
李庚運以中樞府言啓曰本府郞廳及醫員錄事等今己未年春夏等褒貶當爲等第而領中樞府事臣金憙以在外限內不得磨勘之意敢啓傳曰知道
정조 23년
李冕膺以忠勳府言啓曰本府今己未年春夏等褒貶當爲磨勘而有司堂上不備限內不得爲之之意敢啓傳曰知道
정조 23년
李冕膺以耆老所言啓曰本所堂上多有身病無參坐之人今己未春夏等褒貶限內不得磨勘之意敢啓傳曰知道
정조 23년
李冕膺以儀賓府言啓曰本府郞廳今己未年春夏等褒貶等第當爲磨勘而本府以單郞廳衙門都事李得養除拜日淺限內不得爲之之意敢啓傳曰知道
정조 23년
鄭尙愚以弘文館大提學意啓曰今春夏等本館褒貶當爲等第磨勘而領館事不備限內不得爲之之意敢啓傳曰知道
정조 23년
李冕膺以吏曹言啓曰本曹屬司尙瑞院官員等矣今春夏等褒貶等第當爲磨勘而直長金世淵與本曹判書臣金文淳有妻三寸姑母夫應避之嫌故臣獨自磨勘之意敢啓傳曰知道
정조 23년
金翰東以戶曹言啓曰本曹郞廳及所屬各司官員今己未春夏等褒貶依前例磨鍊以入而去秋冬等褒貶時軍資監內贍寺因都提調提調有故限內不得磨勘矣今則其時官員已多遷轉難以考績依近例蕩滌何如傳曰允
정조 23년
金翰東以戶曹言啓曰義禁府啓目判付內未及拿囚部官付之該曹以爲考績時陞黜之地事分付事命下矣臣鎭寬與參判臣兪漢模參議臣洪樂恒卽爲開坐于本曹五部官員今春夏等褒貶等第更爲磨勘以入之意敢啓傳曰知道
정조 23년
鄭尙愚以禮曹言啓曰今此所屬各司官員等褒貶時厚陵參奉崔文顯禧陵直長尹光時與參議臣尹光普有應避之嫌不得同爲磨勘別啓本以入之意敢啓傳曰知道
정조 23년
李庚運以兵曹言啓曰本曹今己未年春夏等褒貶等第磨鍊以入而曹所屬訓鍊院軍器寺官員等褒貶因其堂上及提調有故不得一體磨勘之意敢啓傳曰知道
정조 23년
李冕膺以刑曹言啓曰曹屬典獄署官員等今春夏等褒貶本曹參議例與該房承旨同爲磨勘而參議丁若鏞身病猝重限內不得磨勘以入之意敢啓傳曰知道
정조 23년
李冕膺以工曹言啓曰本曹郞廳今己未年春夏等褒貶及屬司尙衣院繕工監掌苑署造紙署瓦署典涓司官員今己未年春夏等褒貶合七度磨勘以入之意敢啓傳曰知道
정조 23년
李冕膺以義禁府言啓曰今春夏等本府郞廳等褒貶等第當爲磨鍊以入而堂上有故限內不得爲之之意敢啓傳曰知道
정조 23년
李庚運以壯勇營都提調意啓曰本營堂上將官今己未春夏等褒貶磨勘啓本中有一處刀擦之意敢啓傳曰知道
정조 23년
李庚運以壯勇營言啓曰本營將校軍兵今己未春夏等勤慢磨勘啓本中有二處刀擦之意敢啓傳曰如道
정조 23년
李庚運以壯勇營言啓曰本營諸將校各哨色頭目軍及統首等今己未春夏等勤慢磨勘以入之意敢啓傳曰知道
정조 23년
李庚運以壯勇營都提調意啓曰本營從事官及諸將官今己未春夏等褒貶磨勘以入而去丁巳秋冬等戊午春夏秋冬等褒貶因都提調有故不得磨勘矣今則其時從事官及諸將官已多遷轉有難考績依例蕩滌何如傳曰允
정조 23년
李冕膺以宣惠廳都提調意啓曰本廳郞廳等今己未春夏等褒貶等第磨勘以入而自癸丑春夏等至戊午秋冬等今已過時郞廳亦多遞易依前例不得磨勘之意敢啓傳曰知道
정조 23년
李庚運以訓鍊都監都提調意啓曰本局從事官禁松參軍及諸將官今己未年春夏等褒貶當爲等第而大將未差限內不得磨勘之意敢啓傳曰知道
정조 23년
李庚運以禁衛營都提調意啓曰今己未春夏等褒貶磨勘以入而去丁巳秋冬等戊午春夏秋冬等褒貶未得磨勘矣從事官及諸將官多有遞改今不得磨勘依例蕩滌之意敢啓傳曰知道
정조 23년
李庚運以御營廳言啓曰本廳春夏等褒貶時哨官啓本中刀擦一處矣敢啓傳曰知道
정조 23년
李庚運以御營廳言啓曰今己未年春夏等褒貶依例磨勘以入而自戊午年春夏等至秋冬等褒貶連因有故不得磨勘到今其時從事官諸將官多有已遞之人竝不爲磨勘之意敢啓傳曰知道
정조 23년
李庚運以濬川司都提調意啓曰本司都廳及郞廳今己未年春夏等褒貶等第磨勘以入之意敢啓傳曰知道
정조 23년
李庚運以兵曹言啓曰五衛將李彦春金宗洙忠壯衛將金宗喆俱以病難供職呈狀乞遞宿衛輪番之任不可久曠竝改差何如傳曰允
정조 23년
金達淳以義禁府言啓曰時囚罪人宋倫載杖一百收贖告身盡行追奪流三千里定配照律公事判付內依允功議各減一等事命下矣宋倫載功議各減一等杖九十收贖告身盡行追奪江原道金城縣眞木驛徒二年半定配而以議啓內辭意具罪目依例發遣府羅將押送配所何如傳曰允
정조 23년
金達淳以義禁府言啓曰時囚罪人鄭時養杖八十收贖告身盡行追奪徒二年定配照律公事判付內依允功減一等事命下矣鄭時養功減一等杖七十收贖告身盡行追奪黃海道谷山府所串驛徒一年半定配而以議啓內辭意具罪目依例發遣府羅將押送配所何如傳曰允
정조 23년
兵曹判書李在學參判朴基正參議朴奎淳等聯名疏曰伏以本曹褒貶時部將等第曹司衛將書送于本曹則自本曹磨勘入啓乃是規例而今番等第中部將李學賢金明翕卽中考而本曹正書時誤以上考書之至於啓下矣殿最事體至爲嚴重奏御文字尤當審愼而臣等昏謬顚錯有此誤書之擧不可但以尋常不察論之惶懍震越靡所容措玆敢首實聯籲冒瀆崇嚴伏乞聖明俯賜鑑諒部將李學賢金明翕等第竝以中考施行仍治臣等之罪以嚴考績千萬幸甚臣等無任云云答曰省疏具悉卿等從重推考
정조 23년
己未六月十五日卯時上御熙政堂藥房入診開拆同爲入侍時提調金文淳副提調李冕膺行左承旨金達淳右承旨金翰東左副承旨鄭尙愚右副承旨李庚運記事官柳台佐假注書李允謙記注官金景煥承膺祚檢校待敎李存秀醫官柳光翼金孝儉李敬培李周憲朴春源李惟鑑玄必采吳天根以次進伏訖文淳等曰近日日氣甚熱聖體若何上曰一樣矣文淳等曰王大妃殿氣候何如上曰一樣矣文淳等曰惠慶宮氣候何如上曰一樣矣文淳曰醫官旣已待令診察何如上曰置之文淳曰臣以宗廟署郞官事有所仰達矣仍奏曰本署郞官中直長黃仁紀自是勤幹之人可合久任責成故敢此仰達矣上曰依爲之出擧條仍命提調以下先退又命褒貶開拆尙愚庚運等以次開拆讀奏訖庚運曰卽伏見諸道今春夏等褒貶啓本則平安監司韓用龜江華留守洪明浩北兵使李潤謙黃海兵使鄭學耕水使申大偀邊將無一人居下慶尙監司申耆左水使金爀邊將無一人居中居下殊無嚴明殿最之意竝推考警責何如上曰依爲之出擧條仍命退諸臣以次退出
정조 23년
行都承旨李冕膺坐行左承旨金達淳坐右承旨金翰東坐直左副承旨鄭尙愚坐右副承旨李庚運坐同副承旨徐英輔坐直注書柳台佐仕一員未差假注書李允謙仕直事變假注書弼聖賚仕
정조 23년
傳于鄭尙愚曰來待諸臣入侍
정조 23년
李冕膺以吏批言啓曰今六月十九日都目政事爲之之意敢啓傳曰知道
정조 23년
鄭尙愚以禮曹言啓曰宗廟署社稷署各陵殿園墓本曹郞廳四學童蒙敎官通禮院奉常寺司譯院掌樂院典牲署東西氷庫東西活人署禮賓寺典醫監圖畫署官員等今己未年春夏等褒貶等第以入而景慕宮內醫院弘文館藝文館春秋館成均館承文院觀象監惠民署東南關王廟官員等褒貶各其司領事都提調提調及堂上有故不得一時磨勘之意敢啓傳曰知道
정조 23년
李庚運以整理儀軌廳堂上意啓曰行副護軍金祖淳本廳堂上差下事旣承下敎矣使之卽爲察任何如傳曰允
정조 23년
李庚運以兵曹言啓曰卽接慶熙宮衛將宋秀弼牒報則元武門外小松一株武德門內桑木一株折傷云令該所依例斫去之意敢啓傳曰知道
정조 23년
李冕膺以吏曹言啓曰懷德縣監許默以六出窠守令三次居中其不治可知咸鏡道都事閔文洙以十二朔窠兩次居中竝依例罷黜何如傳曰允
정조 23년
李冕膺以吏曹言啓曰今日本曹開拆坐起時考見諸道褒貶啓本則安義縣監朴正圭以山縣多暇滯訟何故爲目則宜置下考而置諸中考遂安郡守南涑以訟勉剖決爲目文川郡守金良倜以雖欠剛斷所䙡謹愿爲目三登縣令李豐林以勉在剛克爲目則俱宜置中考而置諸上考殊無嚴明殿最之意四道道臣推考警責安義縣監朴正圭罷黜遂安郡守南涑文川郡守金良倜三登縣令李豐林竝中考施行何如傳曰允朝廷之爲朝廷惟是體貌格式所謂外補云者以其罪名也則降於竄謫一等凡有情勢之初難擬議於彈冠束帶者隨除輒赴以其事面也則特除異於擬望差送按道之臣不敢直爲狀罷昨見嶺南貶目道臣之輕書下考於外補之侍從守令者其意必以下等之罪名加於謫補之律名而然者惜乎時眼俗見徒知太守之爲貴不念特除之事面謫補之罪名也藉使該倅苟有不可一刻仍置之罪則別具狀本稟請裁處抑或一道而乃不出此卿曹陞降草記亦無一言可否者朝廷之體貌格式雖謂之卿等自其手毁劃亦可卿等推考該道臣爲先施以越俸之典軍威縣監具得魯等第勿施使之更爲修啓可也
정조 23년
傳于李晩膺曰在外校理許遞軍威縣監具得魯除授今旣內移牌招入直
정조 23년
以校理具得魯牌不進罷職傳旨傳于鄭尙愚曰事面自事面治績自治績若以治績遞歸則其所處分尤當倍他而以其題語之不然前望點下則焉敢違牌乎始旣辱命又敢違召傳旨勿施
정조 23년
李庚運以兵曹言啓曰拆見諸道褒貶啓本則平安兵使李儒敬啓本中彌串僉使張光郁以益嚴搜討爲目黃海水使申大偀啓本中登山僉使張景游以謗固難信爲目則宜置中考而置諸上考統制使任嵂啓本中玉浦萬戶李海鎭以醉或妨務爲目北兵使李潤謙啓本中阿山萬戶安重昌以衙率宜飭爲目黃海兵使鄭學畊啓本中長壽別將朴愼國以盍察校奸爲目則宜置下考而置諸中考殊無嚴明殿最之意各該帥臣推考警責彌串僉使張光郁登山僉使張景游中考施行玉浦萬戶李海鎭阿山萬戶安重昌長壽別將朴愼國下考施行何如傳曰允
정조 23년
李庚運以兵曹言啓曰吾义浦僉使劉宗瑞連二等褒貶居中朱乙溫萬戶姜箕煥雲頭里權管金載興兩次褒貶居中其不職可知依例罷黜何如傳曰允
정조 23년
徐英輔以賑恤廳言啓曰漢城府民家頹壓別單判付內恤典令該廳卽爲分給事命下矣西部字內全家頹壓一戶錢二兩完少頹多一戶布一疋南部字內全家頹壓一戶錢二兩完少頹多一戶布一疋合錢四兩布二疋恤典依例分給之意敢啓傳曰知道
정조 23년
徐英輔以賑恤廳言啓曰漢城府民家頹壓別單判付內恤典令該廳卽爲分給事命下矣東部字內全家頹壓一戶錢二兩西部字內全家頹壓一戶錢二兩完少頹多一戶布一疋合錢四兩布一疋恤典依例分給之意敢啓傳曰知道
정조 23년
徐英輔以賑恤廳言啓曰漢城府民家頹壓別單判付內恤典令該廳卽爲分給事命下矣東部字內三四間中完多頹少一戶布一疋恤典依例題給之意敢啓傳曰知道
정조 23년
金達淳以左邊捕盜廳言啓曰謹依口傳下敎本廳降定軍士武藝別監李春燁放送之意敢啓傳曰知道
정조 23년
刑曹粘連啓目慶尙道金海金正河打殺黃億獄事兩日牢縳七人竝打緊歇難分首從靡定而干犯諸人無非李女之叔姪兄弟其所逞憤宜倍他人而正河不過爲査家地耳豈欲必殺而后已覆檢官之置之干犯兩道臣之付之傅輕俱得審克臣等別無他見獄體至重不敢擅便上裁敎是白乎旀新寧官婢松節打殺官婢占丹獄事斷獄之法惟在實因與詞證而汗永其夫也變出邂逅初不近似殺死云痕損似由於翻轉之際石角巧値於壓臥故也詞證旣如此實因又如此松節之爲元犯終不知端的上裁何如判付啓兩囚等道狀置稟秩卿等亦云當宥卽爲決放事分付爲良如敎
정조 23년
己未六月十六日午時上御便殿左副承旨入侍整理儀軌堂上同爲入侍時左副承旨鄭尙愚假注書李允謙記注官金景煥承膺祚整理儀軌堂上徐有隣鄭民始趙心泰徐龍輔徐有大李晩秀金祖淳以次進伏訖上曰進饌日字二十日大吉云以此日擧行初令卿等自今日入來矣其前尙有多日今日則只排設卿等始爲早退待誕日問安後始役好矣右相拜相後堂上數少二直提學亦以儀軌堂上入參原任直閣金祖淳儀軌堂上加差下使之同爲仕進擧行也民始曰以草記啓下乎上曰依此爲之也仍命退諸臣以次退出
정조 23년
己未六月十六日未時上御重熙堂右承旨入侍時右承旨金翰東記事官柳台佐記注官金景煥承膺祚以次進伏上命書傳敎曰左承旨入侍賤臣承命出傳行左承旨金達淳進伏上曰今日吏曹陞降坐起何處爲之乎達淳曰惠民署爲之云矣上命達淳書金海金正河獄事判付及新寧官婢松節獄事判付訖命退承史以次退出
정조 23년
行都承旨李冕膺坐行左承旨金達淳坐直右承旨金翰東坐左副承旨鄭尙愚坐右副承旨李庚運坐直同副承旨沈象奎坐注書柳台佐仕一員未差假注書李允謙仕直事變假注書弼聖賚仕
정조 23년
鄭尙愚啓曰來二十一日輪對日次矣敢稟傳曰當次人受點後日次待令
정조 23년
李庚運啓曰來二十一日朝參日次矣敢稟傳曰停
정조 23년
傳于李庚運曰同副承旨許遞前望單子入之待下批牌招察任
정조 23년
以同副承旨沈象奎牌不進罷職傳旨傳于李庚運曰只推更爲牌招
정조 23년
傳于沈象奎曰戶房承旨入侍
정조 23년
鄭尙愚以內閣言啓曰抄啓文臣更試賦連三次居首前校理趙萬元四品職除授詩三次優等同劃比較居首權知承文院副正字姜浚欽六品職除授事榜目書下矣令政院竝依例捧傳旨何如傳曰允
정조 23년
藝文提學前望單子入之李秉鼎落點
정조 23년
以校理具得魯牌不進罷職傳旨傳于鄭尙愚曰只推
정조 23년
以藝文提學李秉鼎牌不進推考傳旨傳于鄭尙愚曰更爲牌招
정조 23년
兵曹口傳政事副司果金近淳趙萬元金履載副司正洪奭周金啓溫竝單付
정조 23년
以校理具得魯牌不進推考傳旨傳于鄭尙愚曰許遞
정조 23년
李庚運以兵曹言啓曰宣薦內禁衛取才三技入格單子及宣部守三薦參上武臣前銜作散人別取才入格矢數落仕年條居住薦名各其名下懸註以入之意敢啓傳曰知道
정조 23년
李庚運以兵曹言啓曰部將李學賢以二十朔參下之職兩次居中依例罷黜何如傳曰允
정조 23년
李庚運以訓鍊都監言啓曰本局分授都城肅靖門西邊第七城廊近處體城四間許頹圮處今已畢築女墻仍爲始役把守軍兵撤罷之意敢啓傳曰知道
정조 23년
己未六月十七日申時上御便殿戶房承旨入侍時同副承旨沈象奎假注書李允謙記注官金景煥承膺祚以次進伏訖命書傳敎曰以今年慶祝之心設科取人以飾識慶之下誠固當然而以順志之意或涉張大姑且趑趄明日試製卽日次講之以講爲製只取一人是豈善爲慶此日之道乎當取二人預令諸生知悉日熱如此明政殿東西月廊使之應試而試官則亦當分考時原任大臣閣臣文衡文任入直玉堂參班抄啓文臣爲之待題下試官與諸生殿庭行禮後入侍便殿科次事分付又命書榻敎曰在外文任許遞前望單子入之待下批牌招察任又命書榻敎曰抄啓文臣中罷削人員竝蕩滌敍用仍命退承史以次退出
정조 23년
行都承旨李冕膺坐行左承旨金達淳坐右承旨金翰東坐左副承旨鄭尙愚坐直右副承旨李庚運坐直同副承旨沈象奎坐注書柳台佐仕直一員未差假注書李允謙仕事變假注書弼聖賚仕
정조 23년
惠慶宮誕日大殿王大妃殿中宮殿內閣政院玉堂宗親儀賓朝廷二品以上六曹大司諫奉朝賀口傳問安答曰知道
정조 23년
惠慶宮內閣政院玉堂宗親儀賓朝廷二品以上六曹大司諫奉朝賀單子問安答曰知道
정조 23년
傳于鄭尙愚曰時原任大臣閣臣入侍
정조 23년
傳于李冕膺曰儒生入門試官以下整齊後試所進去承旨一員入侍受御題出至殿庭懸題
정조 23년
傳于李冕膺曰明日都政時開門開東後爲之日熱如此望筒連續書入事預爲分付兩銓
정조 23년
傳于鄭尙愚曰科次入侍
정조 23년
傳于鄭尙愚曰入格儒生入侍
정조 23년
李庚運以兵曹言啓曰今六月十八日土王用事改火進上時宗廟署社稷署永禧殿永寧殿景慕宮毓祥宮宣禧宮依例改火奎章閣議政府承政院漢城府一體頒火之意敢啓傳曰知道
정조 23년
己未六月十八日寅時上御便殿戶禮房承旨入侍時原任大臣閣臣同爲入侍時左副承旨鄭尙愚同副承旨沈象奎假注書李允謙記注官金景煥承膺祚左議政李秉模判府事沈煥之右議政李時秀檢校提學鄭民始原任直提學徐鼎修鄭大容二直提學李晩秀原任直閣金勉柱南公轍徐榮輔以次進伏訖上曰整理儀執堂上入侍出榻敎賤臣承命出傳與整理堂上徐有隣趙心泰徐龍輔徐有大儀軌堂上金祖淳偕入進伏秉模等曰天庥滋至邦籙無疆今日慶辰又届八域歡忭年年益切惠慶宮氣候何如聖體亦何如上曰慈候比昨年日益康旺今日慶祝尤倍昨年近來庚炎頗甚而歡欣在心不覺其暑熱矣秉模等曰元子宮寶籌益添每年慶辰歡欣之忱如庚戌之初日來睿候亦何如上曰今方侍坐連爲好在矣仍敎曰整理儀軌之年年編次以待甲子慶辰己卯春猶以爲遠矣今則甲子亦漸近予心一倍企祝進饌所之使儀軌堂上同參亦此意也諸堂則自今日仕進擧行而日熱如此吏隷熟手亦勿催督夜役從便緩緩爲之以體慈德好矣命大臣以下先退上曰儒生如已整齊入就拜位賤臣承命出傳引儀唱試官以下行禮命書儒生試取賦題兕觥訖上曰儒生輩必誤認題解此兕觥非豳風公堂之兕觥而卽乙卯華城奉壽堂進饌時奉獻祝壽仍作宮中寶藏每年進饌以此祝慶者也以此意做得事遍諭諸生可也尙愚承命奉御題就明政殿內東向立引儀唱儒生跪行都承旨李冕膺跪奏傳敎訖懸題入門官進呈入門單子儒生入門三百五十三人尙愚依筵敎遍諭諸生訖旋入進伏上曰題解傳布耶尙愚曰敬奉筵敎遍諭諸生矣仍命退承史以次退出
정조 23년
己未六月十八日未時上御便殿日次儒生製述科次入侍時左副承旨鄭尙愚同副承旨沈象奎假注書李允謙記注官金景煥承膺祚讀奏官左議政李秉模判府事沈煥之右議政李時秀弘文提學黃昇源原任直提學鄭大容二直提學李晩秀對讀官原任直閣金祖淳金近淳校理金銑修撰曺允遂副司果趙萬元具得魯副司正姜浚欽檢校待敎李存秀副司正金啓溫李弘謙以次進伏訖時秀曰臣於今日不敢懸病入參候班而眼病添劇果難强力於考試之役矣上曰卿則先退時秀承命退出上曰日熱如此試券斯速考出可也又敎曰對讀官以次就座而餘員則竝減下浚欽啓溫弘謙先退上曰題解卿等知之否秉模曰此非衛風兕觥乎上曰此兕觥卽乙卯年華城奉壽堂進饌時奉獻而仍爲宮中寶藏每年進饌時以此進獻祝壽者俄己諭及於諸生卿等亦以此考取可也秉模等承命考券上曰試券催促捧入又敎曰促敎屢下而試所承旨何不申飭捧券大司成出往各別催促餘者未知幾何而若實才則豈至今不呈乎其中果難呈券者出送可也晩秀承命退出上曰捧券雖未滿一軸張張捧入賤臣承命出傳捧券訖行都承旨李冕膺進呈收券單子仍讀奏儒生收券三百三十八張考券訖命尙愚等拆榜唱名進士曺錫正居魁李顯相第二上曰曺錫正壯矣李顯相則誰也祖淳曰此是一名云矣命試官先退命書傳敎曰試製居首賦三上進士曺錫正三中生員李顯相直赴殿試之次草三中生員尹命炫直赴會試三下進士玄承祚沈榮鎭金命淵各給二分草三下生員朴宗大進士任希季各給二分次上生員李勉重曺錫倫兪伯煥幼學李敎信進士鄭信龜李鋐李敬緝生員李光鉉各給半分又命書傳敎曰入格儒生來待仍命退承史以次退出
정조 23년
己未六月十八日酉時上御便殿入格儒生入侍時左副承旨鄭尙愚假注書李允謙記注官金景煥承膺祚以次進伏訖上曰儒生皆已來待耶尙愚曰十六人內十二人待令四人姑未來待矣上曰賜第人令院隷呼新來以入榜下儒生令館吏率入事分付賤臣承命擧行入格儒生曺錫正李顯相玄承祚沈榮鎭任希季金命淵朴宗大李光鉉曺錫倫鄭信龜李鋐李敬緝以次入就殿庭上曰以次進前錫正進前上曰汝出爲故重臣曺允亨之孫云然否錫正曰然矣上曰汝兄弟俱登今日之科似非偶然矣敎顯相曰汝是誰之族也顯相曰遠近族無立朝者矣上曰內外連姻誰有顯稱者否顯相曰無論內外親戚今無指的仰對者矣敎鋐曰汝則誰之族也鋐曰故判書李泰和之孫矣上曰然乎故重臣諡號果已議贈而諡狀誰所製也鋐曰諡號則英敏而諡狀丁範祖之所製矣上曰做詩賦幾何鋐曰詩八百首賦若干首做得矣命讀奏試券敎承祚曰汝與玄重祚爲幾寸承祚曰四寸矣命擧顔敎榮鎭曰今番應製汝爲二下耶榮鎭曰然矣上曰兄弟幾人榮鎭曰三兄弟而臣兄厚鎭已爲登第矣敎命淵曰春初當爲展謁而姑未遂誠不勝耿結矣汝爲獻陵參奉耶命淵曰然矣上曰今番自書耶命淵曰然矣敎宗大曰汝爲故忠臣奉祀孫耶宗大曰然矣上曰做詩賦幾何宗大曰詩賊各正十首做得矣上曰科工着實爲之可也敎信龜曰汝則誰之族而做賦幾何信龜曰典獄參奉鄭信民之從弟而做賦六百首矣至錫倫命擧顔敎曰汝亦當決科而以兄弟次第汝若先於曺錫正爲之則好矣至希季命擧顔敎敬緝曰小科何年爲之敬緝曰癸卯榜爲之矣至光鉉命擧顔敎曰汝是坡州牧使李近胄之子耶光鉉曰然矣上曰小科何年爲之而做賦幾首光鉉曰小科則昨年榜爲之而賦則做得四百餘首矣上曰人頗了了矣仍命榜下儒生先退命錫正等塗粉墨進退賤臣承命擧行進退屢帀命新恩先退又命退承史以次退出
정조 23년
行都承旨李晩秀未肅拜行左承旨金達淳坐右承旨金祖淳未肅拜左副承旨鄭尙愚坐直右副承旨李庚運坐直同副承旨兪岳柱坐注書柳台佐仕直一員未差假注書李允謙仕事變假注書弼聖賚仕
정조 23년
李庚運啓曰行大司憲宋煥箕持平姜碩龜在外執義沈奎魯未肅拜掌令洪樂游徐有聞持平金熙周呈辭監察茶時之意敢啓傳曰知道
정조 23년
金達淳啓曰御營廳將官來言今日本廳軍兵日次私習云矣敢啓傳曰知道
정조 23년
傳于金達淳曰諸承旨持公事入侍
정조 23년
傳于鄭尙愚曰吏兵判入侍
정조 23년
鄭尙愚以吏曹言啓曰今日都目大政本曹堂上不可不備員未肅拜參判李益運令政院牌招以爲同參政事之地何如傳曰允
정조 23년
金達淳啓曰右承旨金翰東今日不爲仕進卽爲牌招何如傳曰許遞與未差之代前望單子入之待下批牌招
정조 23년
承旨前望單子入之李益運李日運落點
정조 23년
李庚運啓曰新除授同副承旨李日運時在鍾城府任所斯速乘馹上來事下諭何如傳曰允
정조 23년
傳于金達淳曰左承旨情勢宜令一伸與不爲仕進都承旨許遞前望單子入之
정조 23년
承旨前望單子入之李晩秀金祖淳落點
정조 23년
傳于李庚運曰在外承旨許遞前望單子入之待下批牌招察任
정조 23년
承旨前望單子入之李義弼落點
정조 23년
傳于鄭尙愚曰承旨前望之容私取捨可謂近來事無不有長銓三銓之自來未聞有剛果之操者飭敎之下猶尙如此亦可謂時事可知兼以當暑行政酬應極苦僅畢於午前而近見承旨前望之書入停望之式纔禁拔望之法復出所謂名下之籤無益於激揚徒見其混雜則但當各別盡心擧行而其所擧行萬萬駭然欲見前見之島而作此無嚴之擧乎爲先星火問啓雖以政廳承旨言之若知一分懲畏之道則目見銓堂之擧豈可循例捧入乎
정조 23년
鄭尙愚啓曰承旨前望之容私取捨可謂近來事無不有長銓三銓之自來未聞有剛果之操者飭敎之下猶尙如此亦可謂時事可知兼以當暑行政酬應極苦畢於午前而近見承旨前望之書入停望之式纔禁拔望之法復出所謂名下之籤無益於激揚徒見其混雜則但當各別盡心擧行而其所書入萬萬駭然欲見前見之島而作此無嚴之擧乎爲先星火問啓事命下矣問于行吏曹判書金文淳參議李魯春處則以爲臣等愚迷顚錯全昧飭敎徒知隄防之爲重罔念誨責之截嚴前望祛籤之際不免或存或祛自犯慢命之科嚴敎之下萬萬震懍恭竢鈇鉞之誅云矣敢啓傳曰旣已妥帖使之退去
정조 23년
傳于鄭尙愚曰出牌未肅拜承旨許遞前望單子入之近於前望名下書籤者多今番前單入之時可祛其籤者一倂祛之然後入之待下批牌招察任
정조 23년
承旨前望單子入之兪岳柱落點
정조 23년
金達淳以都摠府言啓曰今日入直內三廳武兼禁軍及軍兵等當爲中日習射而都目政事相値不得爲之之意敢啓傳曰知道
정조 23년
傳于鄭尙愚曰陞降草記欲爲措辭下敎而未果雖欠剛斷者降考而柔懦雖欠者勿論吏曹堂上事駭然甚矣況邊門尙嚴之地乎柔懦者改差其代三司中擇擬
정조 23년
傳于鄭尙愚曰近來守令無得輕易遷轉雖不可不陞遷之窠僅爲準朔者不可遽擬則吏兵批望筒難免不審政官竝推考
정조 23년
傳于鄭尙愚曰今聞政廳微稟仕滿參奉未及序陞者有一窠云爲先付軍職待窠陞擬其代參奉差代事分付
정조 23년
傳于金達淳曰水原尹宅烈承傳豈可許久仍置者順康園守奉官李惟采權付司果待窠卽擬實職武兼尹勉鎭摠郞見窠亦爲擬入待守令窠亦卽擬入事分付
정조 23년
傳于鄭尙愚曰未肅拜臺諫許遞今政差代
정조 23년
傳于鄭尙愚曰今目政新除守令皆令明日待令
정조 23년
以軍威縣監望筒傳于鄭尙愚曰三司中擬入
정조 23년
傳于鄭尙愚曰向以呼唱事勘罪引儀分揀
정조 23년
鄭尙愚以吏曹言啓曰向以呼唱事勘罪引儀分揀事命下矣兼引儀李義勝代望筒勿施何如傳曰允
정조 23년
傳于鄭尙愚曰今政中庶全不疎通察訪瓜近人作窠一二窠差送事分付
정조 23년
傳于鄭尙愚曰資歷太淺者惟許𣷯而所爲果何如乎未赴任寧邊府使改差今日政擬入
정조 23년
傳于鄭尙愚曰雖非別兼古則司諫院司憲府各有兼春秋持硏登筵格例卽然名以別兼者謂有臺銜以在家爲應然之格例固陋甚矣不可無飭別兼春秋掌令洪樂游爲山里僉使除授別兼春秋掌令徐有聞古城僉使除授當日辭朝時任僉使中遞付窠宣傳官備郞中單付待闕陞實
정조 23년
傳于鄭尙愚曰今聞年前亦以關西邊將下去云然則太偏別兼洪樂游外補高山里改以結城縣監時任縣監遞付京職
정조 23년
以平安中軍望筒傳于金達淳曰雖是虞候資歷及朔數太淺以久屈與可合人中擬入
정조 23년
金達淳以兵曹言啓曰五衛將黃海龍慶熙宮衛將崔聖起申大淵俱以病難供職呈狀乞遞五衛將白東運前任全州營將尹相重前任淸州營將李時菡前任平安監營中軍忠壯衛將張宅基前任三陟營將俱在任所上來間本廳番次苟簡竝改差何如傳曰允尹相重白東運仍任營將仍用邊地履歷滿瓜前勿遷其前若或中下竝與履歷勿施此後如此之類皆用此例事分付吏曹可也
정조 23년
金達淳以兵曹言啓曰平安監營中軍以黃海兵虞候呂文永首擬未蒙點下之前其代次次擬入至於受點臣之矇然顚錯惶恐俟勘而黃海兵虞候柳光命望筒武兼許浣望筒竝勿施何如傳曰允
정조 23년
都政吏批行判書金文淳進參判李益運牌不進參議李魯春進左副承旨鄭尙愚進啓曰今都目大政各岐仕滿應遷者相避及未準朔監察禁府都事戶曹刑曹工曹漢城府郞官平市署官員五部令各司久任時推人員竝擬何如傳曰允
정조 23년
又啓曰蔭仕六品官之陞五品者每於過都目後照擬而見今在職者絶無經一考之人故五品官無以推移備擬未經一考之人勿拘陞擬何如傳曰允以洪赫爲敦寧主簿林樂喆爲禁府都事李仁行爲司圃別提韓義運爲掌苑別提柳敬鎭爲軍資主簿李奎南爲漢城主簿李爲彬爲掌樂主簿金世淵爲平市主簿朴魯榮爲司僕主簿李在安爲掌樂主簿金晩淳爲光陵令尹在陽爲兵曹佐郞姜世靖爲懷德縣監安橚爲寧邊府使鄭信達爲慶興府使李馨秀爲穩城府使尹相重爲碧潼郡守李邦運爲龍川府使李迪爲柒谷府使洪復榮爲長淵縣監李秉道爲端川府使南漢喆爲定平府使申大益爲巨濟府使具興遠爲機張縣監韓啓重爲安義縣監崔奎晶爲鎭岑縣監李師漢爲井邑縣監鄭繼忠爲洪原縣監尹益烈爲殷山縣監柳弘源爲鎭川縣監朴察遠爲咸鏡都事南達孫爲連源察訪金光遇爲參禮察訪柳英喆爲濟原察訪李燮爲慶安察訪李敬度爲司圃別提典籍二單李昌瑞吳聖根以朴肇源爲泰陵直長金胄淵爲禮賓直長朴弘壽爲司饔直長金宗濩爲典牲直長辛景愈爲軍資直長李興運爲尙衣直長徐有聞爲校理尹命烈爲修撰朴魯榮爲監察許鍒爲開城敎授金佐天爲溫陵令韓義運爲監察李萬榮爲軍資正李在安爲刑曹佐郞柳之羽爲典籍金熙周爲校理李相榮爲純陵奉事朴宗雨爲尙瑞直長洪秉寀爲內資奉事李憲愚爲禁府都事李得賢爲濟用奉事蔡一揆爲繕工奉事張顯孫爲司饔奉事鄭軾爲內贍奉事洪宅夏爲吏曹正郞金奎祥爲禮曹正郞洪章煥爲司饔主簿尹德晦爲典設別提李命求爲掌苑別提李成德爲尙衣別提金應彪爲掌苑別提姜浚欽爲典籍李儀逵爲兼引儀南履翼爲掌令尹在陽爲持平權文度爲吏曹正郞趙萬元爲襄陽府使金珩吉爲義盈奉事張彦極金商岳爲監察姜浚欽爲兵曹正郞韓致海爲奉常主簿朴吉源爲軍威縣監李熻爲繕工主簿金憲柱爲明川府使尹亨烈爲典籍長淵縣監洪復榮長連縣監沈達漢相換以權載大爲靑山縣監李仁行爲監察閔台爀爲吏曹參判蔡潤銓爲昆陽郡守徐瀅修爲寧邊府使鄭聖鵠爲碧潼郡守鄭宅東爲鏡城判官李昌熙爲泰仁縣監鄭良翰金龍見爲典籍金洪運爲校檢許策爲慶尙都事李在學爲冬至正朝聖節使李翊模爲副使具得魯爲書狀官李基岳爲監察高廷憲爲鍾城府使黃勉基爲刑曹正郞任㸁爲持平金驥燦爲吏曹正郞朴崙壽爲奉常正趙得永爲副校理朴思弼爲定山縣監兪漢純爲慶基殿令李寅燮爲平市令金在明爲掌樂主簿鄭昌耆爲軍資判官朴喆源爲南部令吳在鎭爲監察洪喜榮爲司圃別提洪元燮爲司僕主簿申光祜爲東部令李儀亨洪疇九爲引儀黃載弼爲順陵參奉李希延爲恭陵參奉金熙臣爲懿陵參奉洪履黿爲莊陵參奉具駿遠爲禮賓參奉金銓爲明陵別檢閔德基爲昭寧園守奉官南陽進爲和陵參奉朴昌壽爲禮賓參奉成時柱爲東部都事尹宅烈爲順康園守奉官李垿爲持平鄭澣爲掌令鄭景祚爲執義朴寅秀爲金井察訪李景禧爲平陵察訪朴宗大爲齊陵參奉朴基豐爲會寧府使
정조 23년
都政兵批判書李在學進參判朴基正進參議朴奎淳進參知閔昌爀進啓曰守令多窠今當差出而未準朔禁軍將及營將邊將虞候中軍都事守令察訪竝擬何如傳曰允以邊得讓爲知事閔台爀李尙度爲副摠管白東運尹相重李時菡爲五衛將張宅基爲忠壯將李東馝爲訓鍊僉正金植爲都摠都事田德顯爲訓鍊主簿具得魯爲文兼沈公協爲武兼金處漢爲廣州中軍梁祖謙爲宣沙浦僉使咸允熙爲東里僉使兪天郁爲登山僉使趙元範爲吾叉浦僉使李愼培爲彌串僉使郭興新爲白峙僉使皮載祺爲文城僉使金昌大爲天摩僉使崔鳳興爲委曲僉使金興器爲月串僉使康萬年爲兔城僉使金相迪爲淸城僉使金履載爲北評事朴履儉爲平山浦萬戶任慶運爲加背梁萬戶黃千一爲黔毛浦萬戶嚴敬喆爲梨津萬戶金景文爲呂島萬戶朴昌源爲安骨萬戶金大一爲玉浦萬戶崔在亨爲梨洞萬戶張萬謙爲盛德萬戶尹聖任爲阿山萬戶尹商新爲黃龍別將文宅周爲大峴別將李濟豐爲長壽別將申大觀爲黃海水使韓德增爲羅暖萬戶李亨謙爲宣傳官知事李鼎德同知鄭道星僉知田百寧李文協洪聖禧訓鍊主簿文宅周以上竝單付以許濈爲訓鍊僉正曺夏彬爲訓鍊判官柳光命爲黃海兵虞候李蓍明爲別害僉使李格爲宣傳官金錫衡爲訓鍊主簿黃勉基爲都摠經歷尹孝達爲都摠都事李魯植具壽民李宗植爲五衛將李光奎崔誡道爲慶熙將田遇聖爲宣傳官徐益修爲訓鍊判官李彬爲訓鍊主簿許院金履玉爲武兼李濟遠爲部將五衛將單徐有龍淸州營將尹相重仍任事承傳以白文璟爲訓鍊判官李喆懋爲都摠經歷李宜秀爲三陟營將趙恩錫爲大丘營將金知徐英輔護軍申大偀副護軍李濟萬副司直韓用鐸趙得永尹序東具得魯朴崙壽副司果朴吉源以上竝單付以姜彙喆爲訓鍊副正姜㝡顯李重晉爲訓鍊判官鄭繼周李象運趙檀高玉衡朱泰亨爲訓鍊主簿全州營將白東運仍任事承傳同知李光奎僉知李宗植副護軍柳憲周申啓文安宗厚具絳以上竝單付以金益淳爲咸鏡中軍李尙烈爲平安中軍安載述爲羅州監牧官同知單崔誡道以金植爲宣傳官閔宗爀爲都摠經歷尹勉鎭爲都摠都事沈弘祖李顯忠爲武兼尹芮基爲忠壯將金魯巖李光玄爲武兼金尙墀爲訓鍊主簿副護軍沈象奎金翰東李膺運李時菡李宜秀趙恩錫白東運尹相重副司直姜碩龜備邊郞單柳成逵三陟營將李宜秀大丘營將趙恩錫平安中軍李尙烈咸鏡中軍金益淳以上今加折衝加資事承傳高山里僉使單洪樂游古城僉使單徐有聞副司果鄭魯誠曺慶夏南履漢金之翰張東玉李得秀洪浩淵以上竝單付以元永駿李思秀爲宣傳官李文植申在恒朴基泰爲武兼李吉會李最爀張拱翼金仁燮張鶴齡爲部將卞鍾翕李枝雲吳繼喆爲守門將姜敬煥爲東道參軍許浣爲守門將權管秩舊乫坡知李鎭邊楸仇非金致重雲頭里奇昌連廣坪林光運梁永萬洞康漢雄護軍李冕膺李益運副司直沈奎魯南履翼尹在陽副司果李惟采柳成逵以上竝單付
정조 23년
以龍川府使望筒傳于鄭尙愚曰蘇弊前雖滿瓜勿爲差代事官案懸註名以守令再昨年以後五易其倅云除非不可不罷逐之罪道臣亦必留意待蘇弊狀聞然後當差代此意令廟堂行會
정조 23년
鄭尙愚以吏批言啓曰長連縣監沈達漢長淵縣監相換下批矣長淵係是堂上窠而沈達漢乃是堂下侍從何以爲之敢稟傳曰係是特敎相換則政格何論乎金基厚之近例姑無論雖七品實注書有特敎則何可不爲乎此草記置之可也
정조 23년
吏曹口傳政事濟用主簿單徐應輔結城縣監單洪樂游
정조 23년
傳于鄭尙愚曰下直守令邊將留待
정조 23년
備忘記古城僉使徐有聞下直長弓一張長箭一部片箭一部筒兒一箇賜給
정조 23년
以兵曹文臣朔試射試官望筒傳于金達淳曰日熱如此置之
정조 23년
金達淳以武臣堂上祿試射試官意啓曰今日試射時嘉義車道吉折衝徐鎭衡吳命源俱未滿四中竝依承傳罷職何如傳曰今番則分揀可也
정조 23년
金達淳以御營廳言啓曰本廳字內肅靖門東邊第三城廊近處體城頹毁改築處女墻亦已畢築之意敢啓傳曰知道
정조 23년
江原監司南公轍疏曰伏以臣猥膺匪據行將辭陛矣象魏將遠五雲入望而臣又有區區私情之可以仰陳者臣之先臣墳山在於京畿廣州地而省掃之節經年曠闕顧臣不肖憑藉先德厚被國恩驟躋卿秩濫叨藩任風樹之悲古人先獲霜露之感此時愈切第念近俗之禮每重榮墳然今奉使之路末由擅行玆敢援例仰籲於黈纊之下欲望聖慈特許歷省俾伸至情焉臣無任云云答曰省疏具悉卿其勿辭歷省
정조 23년
同副承旨沈象奎疏曰伏以臣於日前除拜見職猥陳應避之嫌卽蒙遞解之恩又於大昨伏奉恩除臣之處義與前無異召牌之下始犯違傲祗切悚惶繼有更召之命仍承飭諭之敎慶辰隔日他不暇顧冒沒出肅而今則始可以言其私矣有拘公格當守常例在下之遞不容少緩伏乞聖明俯垂鑑察亟賜遞改以安私分焉臣無任云云省疏具悉許遞
정조 23년
己未六月十九日寅時上御誠正閣諸承旨持公事入侍吏兵房承旨吏兵判同爲入侍時行左承旨金達淳左副承旨鄭尙愚右副承旨李庚運記事官柳台佐假注書李允謙記注官金景煥承膺祚行吏曹判書金文淳兵曹判書李在學以次進伏訖命書傳敎曰守令初仕擇擬中朝人忠臣軍功子孫松都西北人調用道啓繡啓純褒守令亦爲拔例收用事分付兩銓又命書榻敎曰兵刑換房敎文淳曰俄已傳敎而擇人爲第一義初仕守令非但以有地處者擇擬自初仕人固可堪則守令亦可差送也以此各別着念善爲之午正前庶可了當耶文淳曰臣近日宿病交發精神昏瞢今日大政不敢懸病黽勉入來而排望之際必多顚錯午正前畢政姑未敢質言仰對矣上曰日熱如此斯速爲之望筒則雖十望二十望隨書隨入可也兵曹則虛司果足可區處耶在學曰闕則有四窠而區處者當爲十九人此則不可不推移於東銓矣文淳曰敦寧府直長洪赫今已仕滿陞六矣直長本窠乃是法典權減之窠今亦還爲減下何如上曰依爲之出擧條在學曰觀象監提調鄭民始以本監監生李鼎德合施實職事筵稟蒙允矣李鼎德旣是資憲當以知事擬入而二品正職事體不輕比諸同僉知亦有別焉而以三望擬入而加設單付恐爲合宜故敢此仰達矣上曰依爲之出擧條命文淳等先退開政尙愚讀奏平安監司韓用龜狀啓楚山府使趙華錫到任事慶尙監司申耆狀啓聞慶縣監徐興輔到任事比安縣監李集玉到任事命書判付訖仍命退承史以次退出
정조 23년
己未六月十九日酉時上御便殿都承旨右承旨整理堂上原任直閣入侍時行都承旨李晩秀右承旨金祖淳記事官柳台佐記注官金珍恪金景煥整理堂上鄭民始徐龍輔原任直閣南公轍以次進伏訖民始曰日熱如此聖體若何上曰近以熱候頗苦矣上曰使臣啓本中以爲使臣更不必入來云其說何如民始曰臣亦見使臣抵二直提學書其中以爲雖無謝恩使無妨云矣龍輔曰其言似是冬至使早來則便好之意矣上曰九月間勅使出來則自當順付矣上曰近日炎熱恰似老炎此際若又得雨則好矣民始曰雖以農形言之得雨則甚幸矣上曰洪樂游事予幾忘之矣前旣一番邊補今又邊補豈成說乎仍敎公轍曰明當發去乎公轍曰明日發行抵宿松坡仍爲省楸計矣上曰待敎所作敎書甚善作矣今秋欲見金剛山乎公轍曰若爲秋巡則欲見之矣上曰關東還弊何如云耶公轍曰姑未聞知矣上曰每次應製輒爲見擢曺錫正之於沈判府事可謂有緣分矣李顯相誰也祖淳曰聞是鄕班矣上曰韻書之添刊增韻所以使之許押而士子輩不爲押用此後陞學則使之許押可也祖淳曰私家著述則或有懸押增韻者矣上曰前日之雨驪州利川等地或有不足之嘆云然否民始曰華城振威等處亦未周洽而高燥處代播之穀亦頗向茁其餘諸道農形若善爲結實則可爲大登誠萬幸矣上曰湖南似不及諸道湖南之每年如此極可憫也民始曰一方之稍遜亦甚可憫矣上命書榻敎曰長淵縣監洪後榮長連縣監沈達漢相換竝令除朝辭赴任又命書傳敎曰山林外在外臺諫許遞今日政差代命退諸臣以次退出
정조 23년
行都承旨李集斗未肅拜行左承旨金達淳坐直右承旨鄭尙愚坐左副承旨李庚運坐右副承旨李魯春未肅拜同副承旨兪岳柱坐直注書柳台佐仕一員未差假注書李允謙仕直事變假注書弼聖賚仕
정조 23년
李庚運啓曰行大司憲宋煥箕在外執義鄭景祚掌令鄭澣持平李垿任㸁未肅拜掌令一員未差監察茶時之意敢啓傳曰知道
정조 23년
傳于鄭尙愚曰江原監司留待
정조 23년
傳于鄭尙愚曰吏房承旨與江原監司都政新除守令入侍
정조 23년
傳于兪岳柱曰右副承旨入侍
정조 23년
傳于金達淳曰軍士房承旨入侍
정조 23년
備忘記江原監司南公轍下直長弓一張長箭一部賜給
정조 23년
傳于鄭尙愚曰右議政爲整理儀軌廳摠理大臣
정조 23년
傳于鄭尙愚曰都承旨右承旨許遞前望單子入之
정조 23년
承旨前望單子入之李集斗李魯春落點
정조 23년
李庚運啓曰守令署經事命下而執義鄭景祚掌令鄭澣持平李垿任㸁司諫李貞運獻納閔命爀正言尹涵南惠寬牌不進無以備員署經何以爲之敢稟傳曰聞有情勢竝許遞政官待開門牌招開政
정조 23년
吏曹口傳政事大司成單李晩秀
정조 23년
兵曹口傳政事副護軍單金祖淳
정조 23년
以南正和囚單子傳于李庚運曰保放
정조 23년
金達淳以壯勇營言啓曰依整理所別單判付本營書吏尹翊運白弘翼高有謙黃庫直李錫禧等二名旗手金仁大等六名各木一疋書員宋福聃布一疋熟手朴興彬等五名各木一疋米三斗都房子張貴尙使令朴松得文書直允喆等二名私庫直成才使喚軍允同等二十五名茶母十名各米二斗兩廳下人各錢五兩合米六石五斗錢十兩木十七疋布一疋分等施賞之意敢啓傳曰知道
정조 23년
兪岳柱以賑恤廳言啓曰進饌所整理所員役別單判付內米木錢令各該司施賞事命下矣本廳書吏李厚根等五人備局書吏金允文等三人各木一疋李厚根加給木一疋合木九疋使令徐廷遇米二斗依昨年例施賞之意敢啓傳曰知道
정조 23년
金達淳以司僕寺一二提調意啓曰謹依整理所別單判下本寺書吏金聲厚木一疋施賞之意敢啓傳曰知道
정조 23년
敎江原監司南公轍書王若曰簪佩引玉筍之班西淸晉晝旌節巡金剛之界東關觀風是職也甘棠來旬其地則扶桑出日惟卿瑚璉美器黼黻皇猷靑氈詩書世學眞蘇頲比也黑頭宰相風度如九齡否乎擲地作金存乎中者自發其人如玉卽諸外而可知特侈奎瀛條氷之銜緬懷文淸甘盤之舊左右朝夕班聯則賢士大夫密勿風雲恩禮若家人父子梧掖處演綸之職于今池邊鳳毛花縣思奉輿之榮知有堂上鶴髮眷玆江原一道實是海山名區松桂卄六州旬宣素稱群仙之長吏煙霞萬千峯管領兼擅象香之主人邇來爲弊之多端莫曰閑局之少事海瘼雖釐尙多襲謬之嘆蔘稅欲寬未得矯救之要靈根採檟陰之椏苛斂最病於山氓珍錯稅松滋之魚勒徵遍及於浦戶苟非中朝如蘖之操曷膺東民其蘇之任玆授卿以江原道觀察使兼兵馬水軍節度使巡察使原州牧使卿其往奠寅賓之方克體申命之眷登軒想烏竹之號克追前輩之風流臨臺緬黃公之思自有昔人之措置陽春騰有脚之頌宜先德化之宣揚省秋助不足之資莫如農工之勤課蓋爲地望之殫壓何論內外之重輕曩時太守之爲治已著製錦之譽此日刺史之按事想有攬轡之風於戲草心報暉縱多養一道之幸葵性向日想切夢九陛之忱故玆敎示想宜知悉知製敎李存秀製進